NARIADENIE KOMISIE (ES) č. 426/2007
z 19. apríla 2007,
ktorým sa stanovuje koeficient pridelenia, ktorý sa má uplatňovať na žiadosti o dovozné povolenia predložené 17. apríla 2007 v rámci colnej kvóty Spoločenstva otvorenej pre maniokový škrob pôvodom z Thajska nariadením (ES) č. 2402/96
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1),
so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
keďže:
(1)
Nariadením Komisie (ES) č. 2402/96 (3) sa otvorila ročná dovozná colná kvóta na dovoz 10 000 ton maniokového škrobu (poradové číslo 09.4065).
(2)
Z oznámenia podľa článku 10 nariadenia (ES) č. 2402/96 vyplýva, že žiadosti podané 17. apríla 2007 do 13.00 hod. bruselského času, v súlade s článkom 9 uvedeného nariadenia, prekračujú množstvá, ktoré sú k dispozícii. Z uvedeného dôvodu by sa malo určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá.
(3)
Podľa nariadenia (ES) č. 2402/96 je takisto potrebné ďalej nevydávať dovozné povolenia na prebiehajúce kvótové čiastkové obdobie,
PRIJALA TOTO NARIADENIE:
Článok 1
1. Každej žiadosti o dovozné povolenie na maniokový škrob, spadajúcej pod kvótu uvedenú v nariadení (ES) č. 2402/96, podanej 17. apríla 2007 do 13.00 hod. bruselského času, sa musí vyhovieť vydaním povolenia na požadované množstvo, upravené podľa koeficientu pridelenia o 59,78761 %.
2. Vydávanie povolení na požadované množstvo sa od 17. apríla 2007 od 13.00 hod. bruselského času na prebiehajúce kvótové čiastkové obdobie pozastavuje.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 19. apríla 2007